Diari Oficial de la Generalitat Valenciana


Sumari del DOGV 7127, del 08-10-2013 (2013/9671)

RESOLUCIÓ de 26 de setembre de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de gasoducte de gas natural denominat Antena de subministrament per a gas natural al terme municipal del Verger i les seues instal·lacions auxiliars CBREDE/2005/73/03 i CBREDE/2009/16/03, a la província d'Alacant. Expedient d'expropiació forçosa JUEXPR/2013/6.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9671


Data del document
:   26-09-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 26 de setembre de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de gasoducte de gas natural denominat Antena de subministrament per a gas natural al terme municipal del Verger i les seues instal·lacions auxiliars CBREDE/2005/73/03 i CBREDE/2009/16/03, a la província d'Alacant. Expedient d'expropiació forçosa JUEXPR/2013/6. [2013/9671]  
  
Amb data 2 d'octubre de 2009, la Direcció General d'Energia de la Conselleria d'Infraestrucuras i Transport de la Generalitat va dictar una resolució per la qual es va autoritzar Endesa Gas Distribución, SA, es va declarar, en concret, la utilitat pública i es va aprovar el projecte-addenda d'execució del gasoducte de gas natural denominat Antena al Verger i les seues instal·lacions auxiliars (CBREDE/2005/73/03 i CBREDE/2009/16/03), al terme municipal del Verger.  
Esta declaració d'utilitat pública, d'acord amb les disposicions de l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i drets afectats i implica la seua ocupació urgent, als quals és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el Servici Territorial d'Energia d'Alacant, en compliment de les disposicions de l'article 52 mencionat de la Llei d'Expropiació Forçosa, ha resolt convocar els titulars dels béns i drets afectats a l'ajuntament on radiquen les finques afectades, com a punt de reunió per a dur a terme, de conformitat amb el procediment que establix l'article esmentat, l'alçament d'actes prèvies a l'ocupació i, si és procedent, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució, i podran acompanyar dels seus pèrits i un notari, si ho estimen oportú, amb gastos a costa seu.  
L'alçament d'actes tindrà lloc el dia 12 de novembre de 2013, a partir de les 12.30, a l'Ajuntament del Verger.  
L'orde d'alçament d'actes es comunicarà a cada interessat per mitjà de la cèdula de citació oportuna, i la relació de titulars convocats figurarà en el tauler d'edictes de l'Ajuntament assenyalat i en l'annex.  
  
Cal significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de notificació d'esta resolució als titulars desconeguts o amb domicili ignorat o a aquells a qui s'haja intentat la notificació i no s'haja pogut practicar.  
  
En l'expedient expropiatori Endesa Gas Distribución, SA, assumirà la condició de beneficiària.  
  
Alacant, 26 de setembre de 2013.- El director territorial d'Economia, Indústria, Turisme i Ocupació: Rafael Muñoz Gómez.  
  
  
Annex  
  
Relació concreta i individualitzada de béns i drets afectats del projecte Modificació d'antena   
per a subministrament de gas natural al terme municipal del Verger (Alacant), JUEXPR/2013/6  
  
  
Finca núm. Titular i domicili  
  
Localitat: el Verger   
 AFECCIONS  
 Serv. Serv. OT   
 ml m² m² CADASTRE  
  
 Polígon Parcel·la   
  
Naturalesa Dia Hora  
AL-VE-200V Vicenta Moll Castellano - Sant Josep, 1 - 3770 El Verger  
 17 34 205 1 34 pastures 12.11.2013 12.30  
  
  
  
Abreviatures utilitzades: Serv. ml = Servitud metres lineals; Serv. m²= Servitud metres quadrats; OT m² = Ocupació temporal metres quadrats;   
Exp. m² = Expropiació metres quadrats; PO = Posició.  
  
  
  
\* \* \* \* \*